Haikou
Haikou (kin. 海口, pinyin: Hǎikǒu; – „jūros burna“) – miestas Kinijoje, Hainano salos šiaurės rytuose, prie Čiongdžu sąsiaurio, Nandu upės estuarijoje. Hainano provincijos centras ir didžiausias miestas. 631 tūkst. gyventojų; dauguma – chaniai, bet yra priklausančių li, miao, hui etninėms grupėms. Klimatas tropinis; drėgnas. Vidutinė sausio mėn. temperatūra 17,2 °C, liepos 28 d.,4 °C. Per metus iškrenta apie 1300 mm kritulių. Elektronikos, maisto, tekstilės pramonė. Žvejyba. Apylinkėse auginami ryžiai, cukranendrės, vaisiai. Svarbus turizmo centras. Songų dinastijos laikais miestas vadintas Haikoupu. Didesnę svarbą įgijo Mingų dinastijos laikotarpiu. 1926 m. gavo miesto statusą. Antrojo Kinijos-Japonijos karo metu buvo užimtas Japonijos kariuomenės. 1988 m. tapo naujai sukurtos Hainano provincijos sostine.